
ГР. КРУМОВГРАД

Д  О  К Л  А  Д  Н  А   З  А  П  И  С  К  А

от  Себихан Керим Мехмед – кмет на община Крумовград
ОТНОСНО: Възлагане на услугата „грижа в дома“ по проект BG05SFPR002-2.001-0163 „Грижа в дома в община Крумовград“, по процедура за директно предоставяне на безвъзмездна финансова помощ  BG05SFPR002-2.001 „Грижа в дома“

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Управляващият орган на Програма „Развитие на човешките ресурси” 2021-2027 г. дава възможност на общини, които изпълняват проекти по процедура BG05SFPR002-2.001 „Грижа в дома” да удължат проектите си до месец януари 2025 година. 


Проектът на Община Крумовград BG05SFPR002-2.001-0163 „Грижа в дома в община Крумовград“ е със срок на изпълнение до 15 ноември 2024 г. С искане за удължаване на срока на договора, същият ще бъде удължен с 2 месеца – до 15 януари 2025 г. 
 
Основната цел на проекта е да се осигури подкрепа в домашна среда за лица с увреждания и възрастни хора, зависими от грижа и да се разширят възможностите за предоставяне на социални и интегрирани здравно-социални услуги в домашна среда, включително и в контекста на пандемични ситуации.


 Съгласно условията на договора, дейностите по грижа в дома се реализират съгласно Решение на Комисията от 20 декември 2011 година, относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес. 

Осигуряването на интегрирани здравно-социални услуги за нуждаещи се лица с увреждания и възрастни хора (грижа в дома) се приема за услуга от общ икономически интерес (УОИИ) и дейността по изпълнение на услугата трябва да е възложена чрез съответен акт на възлагане. Предоставянето на услугата може да се възложи на общинско предприятие, създадено по реда на чл. 52 от ЗОС, на второстепенен разпоредител с бюджет или на звено/дирекция в самата общинска администрация, като услугата се възлага от Общинския съвет чрез кмета на общината.
 

С решение № 705 от 16.03.2023 г. и решение № 148 от 24.04.2024 г. на ОбС Крумовград изпълнението на УОИИ е възложено на дирекция „Образование и социални дейности“ и дирекция „Национални и европейски програми и проекти“ първоначално за срок от 12 месеца, след това за срок от още 6 месеца. Актът за възлагане на услугата е със срок до 15.11.2024 г. 

Въз основа на гореизложеното и на основание чл. 21, ал. 1, т. 23 от Закона за местното самоуправление и местната администрация, предлагам Общински съвет Крумовград да вземе следното 

Р Е Ш Е Н И Е: 

1. Възлага изпълнението на услугата „грижа в дома“ по процедура за директно предоставяне на безвъзмездна финансова помощ  BG05SFPR002-2.001 „Грижа в дома“ по Програма „Развитие на човешките ресурси“ 2021-2027 година на дирекция „Образование и социални дейности“ и дирекция „Национални и европейски програми и проекти“ за срок от 2 месеца, считано от датата на удължаване срока на договора.
2. Възлага на кмета на община Крумовград да издаде Акт за възлагане на услугата „грижа в дома”, като услуга от общ икономически интерес /УОИИ/, като актът следва да съдържа необходимите реквизити, съгласно член 4 от Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавна помощ под формата на компенсация на обществена услуга.
 

ВНЕСЪЛ: ……………………..
              /СЕБИХАН МЕХМЕД/
Изготвили: ……………… /Л. Караибрям/

        ………………./К. Тюрдиева/

Съгласувал: ……..……… /В. Пехливанова/
